作者：刘学箕
词牌/韵律：贺新郎

paragraphs: 往事何堪说。
念人生、消磨寒暑，漫营裘葛。
少日功名频看镜，绿鬓鬅鬙未雪。
渐老矣、愁生华发。
国耻家雠何年报，痛伤神、遥望关河月。
悲愤积，付湘瑟。
人生未可随时别。
守忠诚、不替天意，自能符合。
误国诸人今何在，回首怨深次骨。
叹南北、久成离绝。
中夜闻鸡狂起舞，袖青蛇、戛击光磨铁。
三太息，皆空裂。